
[bookmark: _GoBack]Vadovaudamasi Lietuvos Respublikos vietos savivaldos įstatymo 16 straipsnio 2 dalies 34 punktu, Lietuvos Respublikos teritorijos administracinių vienetų ir jų ribų įstatymo 9 straipsniu, Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašu, patvirtintu Lietuvos Respublikos vidaus reikalų ministro 
2011 m. sausio 25 d. įsakymu Nr. 1V-57 bei atsižvelgdama į Lietuvos Respublikos Vyriausybės 
2017 m. rugsėjo 13 d. nutarimą Nr. 744 „Dėl Birštono savivaldybės gyvenamųjų vietovių pavadinimų pakeitimo, gyvenamųjų vietovių teritorijų ribų nustatymo ir pakeitimo“, Birštono savivaldybės taryba n u s p r e n d ž i a:
1. Priskirti Birštono vs. gatves  Birštono miestui pagal pridedamą priedą.
2. Suteikti Birštono vs. gatvei Saulėtekio gatvės pavadinimą pagal pridedamą priedą.      
Šis sprendimas gali būti skundžiamas Kauno apygardos administraciniam teismui 
(A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo dienos.

AIŠKINAMASIS RAŠTAS

1. Parengto projekto tikslas – Birštono vs. gatves, pasikeitus Birštono savivaldybės gyvenamųjų vietovių teritorijų riboms, priskirti   Birštono miesto teritorijai, o likusiai Birštono vs. gatvei, kuri nepatenka į miesto teritoriją, suteikti Saulėtekio gatvės pavadinimą. 
2. Kaip šiuo metu sprendžiami projekte aptarti klausimai: rengiami dokumentai, reikalingi gatvių priskyrimui prie miesto, o likusiai Birštono vs. gatvei suteikti naują pavadinimą.  
3. Kokių pozityvių rezultatų laukiama: priskyrus Birštono vs. gatves Birštono miestui bus galima toliau keisti, suteikti naujus adresus, pakeisti duomenys atitiks teisės aktų nustatytus reikalavimus. 
4. Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta: nėra.
5. Kokie šios srities aktai tebegalioja: vadovaujamasi Lietuvos Respublikos teritorijos administracinių vienetų ir jų ribų įstatymu, Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“ ir Lietuvos Respublikos Vyriausybės 2017 m. rugsėjo 13 d. nutarimu Nr. 744 „Dėl Birštono savivaldybės gyvenamųjų vietovių pavadinimų pakeitimo, gyvenamųjų vietovių teritorijų ribų nustatymo ir pakeitimo“, kuriuo Birštono vs. dalis teritorijos patenka į Birštono miesto gyvenamąją teritoriją. 
6.  Rengiant projektą gauti specialistų vertinimai ir išvados: nėra.
7. Projekto iniciatoriai: Birštono savivaldybės administracijos Architektūros ir kraštotvarkos skyrius. 
8. Lėšų poreikis teisės aktui įgyvendinti: nereikalingas. 
9. Kiti, autorių nuomone, reikalingi paaiškinimai: nėra.

